ΓΡΑΠΤΗ ΕΡΩΤΗΣΗ E-2272/00

υποβολή: Vincenzo Lavarra (PSE), Giovanni Procacci (ELDR) και Giovanni Pittella (PSE) προς την Επιτροπή

(7 Ιουλίου 2000)

Θέμα: Προστασία της μεθόδου παρασκευής και της ποιότητας του τυριού μοτσαρέλλα

1. Γνωρίζει η Επιτροπή ότι στην Ιταλία η παραγωγή του τυριού μοτσαρέλλα επιτρέπεται μόνο εφόσον παρασκευάζεται με φρέσκο γάλα και αποκλείεται για την παρασκευή του η χρήση κάθε παράγωγου γαλακτοκομικού προϊόντος και ιδίως του γάλακτος σε σκόνη;

2. Έχοντας ως στόχο την προστασία του προϊόντος αυτού, δεν θα ήταν σκόπιμο να εκπονήσει η Επιτροπή σχέδιο κανονισμού που θα περιέχει τις ρυθμίσεις για τους παραγωγούς του σε ολόκληρη την Κοινότητα, προστατεύοντας ταυτόχρονα την ποιότητα και την ιδιαιτερότητά του προς το συμφέρον, συν τοις άλλοις, του καταναλωτή;

3. Προτίθεται η Επιτροπή να γνωστοποιήσει βραχυπρόθεσμα τις κατευθυντήριες γραμμές της σχετικά με την παρασκευή της μοτσαρέλλας ώστε να βεβαιωθούν οι παραγωγοί της ως προς τα μέτρα που ισχύουν στον τομέα αυτόν;

Απάντηση του κ. Fischler εξ ονόματος της Επιτροπής

(8 Σεπτεμβρίου 2000)

1. Ναι, η Επιτροπή γνωρίζει ότι η παραγωγή μοτσαρέλας στην Ιταλία επιτρέπεται μόνον με φρέσκο γάλα και αποκλείεται το γάλα σε σκόνη.

2. Για να διατηρήσει τον παραδοσιακό χαρακτήρα των γεωργικών προϊόντων που προορίζονται για ανθρώπινη διατροφή, η κοινοτική προσέγγιση προβλέπει ένα καθεστώς προστασίας για τα προϊόντα και τα τρόφιμα για τα οποίαπάρχει μία σχέση μεταξύ των χαρακτηριστικών του προϊόντος και της γεωγραφικής του προέλευσης καθώς και ένα ιδιαίτερο καθεστώς για τα παραδοσιακά τοπικά παρασκευάσματα. Από το 1992,πάρχουν δύο κανονισμοί σχετικά με αυτό το θέμα.

Με βάση τον πρώτο, τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1), η Mozzarella di Bufala Campana που παράγεται με γάλα βουβάλας έλαβε την προστατευμένη ονομασία προέλευσης (ΠΟΠ) στο επίπεδο των 15 κρατών μελών η καταχώρηση πραγματοποιήθηκε με τον κανονισμό (ΕΚ) αριθ. 1107/96 της Επιτροπής της 12ης Ιουνίου 1996 σχετικά με την καταχώρηση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου(2). Με βάση τον δεύτερο, τον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992, για τις βεβαιώσεις ιδιοτυπίας των γεωργικών προϊόντων και των τροφίμων(4), η Mozzarella που παράγεται με γάλα αγελάδας αξιοποιείται επίσης σε κοινοτικό επίπεδο δυνάμει της παραγράφου 1 του άρθρου 13 του κανονισμού (ΕΟΚ) αριθ. 2082/92 ως ειδικό παραδοσιακό προϊόν εγγυημένο (ΕΠΕ) η καταχώρηση πραγματοποιήθηκε με τον κανονισμό (ΕΚ) αριθ. 2527/98 της Επιτροπής, της 25ης Νοεμβρίου 1998 για τη συμπλήρωση του παραρτήματος του κανονισμού (ΕΚ) αριθ. 2301/97 για την εγγραφή ορισμένων ονομασιών στο Μητρώο βεβαιώσεων ιδιοτυπίας που προβλέπεται στον κανονισμό (ΕΟΚ) αριθ. 2082/92(3) του Συμβουλίου περί βεβαιώσεων ιδιοτυπίας των γεωργικών προϊόντων και των τροφίμων.

3. Όσον αφορά τον μελλοντικό προσανατολισμό στον τομέα αυτό, η Επιτροπή είναι της γνώμης ότι ηφιστάμενη κανονιστική ρύθμιση, συμπεριλαμβανομένης της πολιτικής για την ποιότητα που εξασφαλίζεται από τους δύο προαναφερόμενους κανονισμούς, μπορεί να διασφαλίσει σήμερα την επαρκή προστασία της μοτσαρέλα, τυριού που παράγεται με παραδοσιακή τεχνολογία.

(1) ΕΕ L 208 της 24.7.1992.

(2) ΕΕ L 148 της 21.6.1996.

(3) ΕΕ L 317 της 26.11.1998.

(4) ΕΕ L 208 της 24.7.1992.